নূর-ই-কুতুবুল আলম, খুবি থেকে: কৃষি বিভাগে পড়ার সুবাদে কৃষিতে মাটির লবণাক্ততার প্রভাব সম্পর্কে জানার সুযোগ হয় আমার। বিশেষ করে দেশের দক্ষিণাঞ্চলে কৃষিকাজ ব্যাহত হচ্ছে শুধুমাত্র লবণাক্ততার জন্যই। স্বাদুপানির অভাবে বেশিরভাগ ফসলই সেভাবে টিকতে পারে না, এটা আমাদের সকলেরই জানা কথা। সময়ের সাথে পাল্লা দিয়ে দেশের কৃষিবিদেরাও থেমে নেই, লবণ প্রতিরোধী বিভিন্ন ফসলের জাত উদ্ভাবন করে কৃষকদের মাঝে ছড়িয়ে দেবার জোর প্রচেষ্টা চালাচ্ছেন।